06.12.2021.

***Jautājums Nr.1***

Lūdzam izņemt ārā no nolikumā un līgumā šo informāciju (atzīmēju zemāk sarkanā krāsā) konkursa “Energoefektivitātes paaugstināšana daudzdzīvokļu dzīvojamā mājā Drustu gatve 8, Olaine” ietvaros.

* 1. Līguma summā ir iekļautas:
     1. visas izmaksas, kas attiecas uz Darbu veikšanu, tai skaitā, bet ne tikai, Tāmē atspoguļotās izmaksas, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, ceļa un sakaru izdevumi, samaksa un nodokļi Darbu veikšanai iesaistītājam personālam, izmaksas par Darbu veikšanai izmantoto būvizstrādājumu, palīgmateriālu, tehnoloģiju, aprīkojuma un iekārtu (šī Līguma tekstā  – “**Materiāli**”) iegādi un piegādi, izmaksas par Darbu veikšanai nepieciešamās tehnikas un aprīkojuma iegādi, piegādi un nomu, energo un citiem resursiem (izņemot elektroenerģiju un ūdensapgādi, ko nodrošina un apmaksā Pasūtītājs), Projekta dokumentācijas detalizācijas un darbu rasējumu izstrādes izmaksas, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu un tamlīdzīgas izmaksas;
     2. vispārīgās izmaksas, tai skaitā, bet ne tikai, būvlaukuma sagatavošanas, norobežošanas un apsardzes izmaksas, Materiālu, mehānismu, tehnikas un aprīkojuma uzglabāšanas, būvgružu izvešanas, Objekta teritorijas sakārtošanas, apdrošināšanas, kredītiestādes (turpmāk – bankas) garantiju un tamlīdzīgas izmaksas, kā arī mērījumu, pārbaudes, iezīmēšanas, **Darbu sadārdzinājuma (inflācijas) un visas citas izmaksas, kas saistītas ar Līguma izpildi;**
     3. izmaksas, kas saistītas ar iespējamo Defektu novēršanu;
     4. Izpildītāja virsizdevumi un peļņa.

***Atbilde Nr.1***

Ņemot vērā faktu, ka projektu paredzēts īstenot ar Eiropas Savienības līdzfinansējumu un daudzdzīvokļu mājas dzīvokļu īpašnieku akceptētu aizdevumu, kuru kopsumma tiek apstiprināta projektu uzsākot, un projekta realizācijas gaitā nav iespējams saņemt papildus finanšu līdzekļus, iepirkuma dokumentācija tiek atstāta iepriekšējā redakcijā.